**HR**

Izjava o pristupačnosti

EGSO se obvezuje da će osigurati pristupačnost svojeg *web*-mjesta u skladu s [Direktivom (EU) 2016/2102 Europskog parlamenta i Vijeća](https://eur-lex.europa.eu/legal-content/FR/TXT/?uri=CELEX:32016L2102).

Predmetna Izjava o pristupačnosti primjenjuje se na *web*-mjesto <https://www.eesc.europa.eu/en/>.

# Potpisnik Izjave

Europski gospodarski i socijalni odbor

Rue Belliard, 99

B-1040 BRUXELLES

Belgija

Kontakt : webeesc@eesc.europa.eu

# Stanje u pogledu sukladnosti

Predmetno *web*-mjesto u skladu je s normama WCAG 2.0 i WCAG 2.1.

## Rezultati testiranja

Vanjsko poduzeće provelo je reviziju *web*-mjesta radi provjere usklađenosti s kriterijima za norme WCAG 2.0 i WCAG 2.1.

### WCAG 2.0

Revizija *web*-mjesta pokazala je opću usklađenost od 100 % s primjenjivim kriterijima norme WCAG 2.0 na razini A i AA, uz sljedeću raspodjelu:

* usklađenost od 100 % s kriterijima razine A
* usklađenost od 100 % s kriterijima razine AA

### WCAG 2.1

Revizija *web*-mjesta pokazala je opću usklađenost od 100 % s primjenjivim kriterijima za normu WCAG 2.1 na razini A i AA, uz sljedeću raspodjelu:

* usklađenost od 100 % s kriterijima razine A
* usklađenost od 100 % s kriterijima razine AA

# Sadržaj koji nije pristupačan

## Sadržaj trećih strana

* **Objave na Twitteru**: na određenim stranicama (npr. na stranici [Predsjednik EGSO-a](https://www.eesc.europa.eu/en/about/political-organisation/eesc-president)) prikazane su EGSO-ove objave na Twitteru. EGSO ne može mijenjati prikazan kod ni njegovo formatiranje. Od tog se sadržaja ograđuje kao od sadržaja treće strane.
* Videozapisi su preuzeti s Youtubea, što može uzrokovati određene nedostatke.

## Sadržaj *web*-mjesta

U nastavku se navodi sadržaj koji je objavio EGSO, a koji nije u potpunosti usklađen s pravilima o pristupačnosti.

### Multimedijski sadržaj

Na *web*-mjestu EGSO-a dostupni su brojni videozapisi. Ti se videozapisi često objavljuju samo kao dodatak člancima radi ilustracije. Budući da oni ne predstavljaju glavni sadržaj *web*-mjesta, a ima ih mnogo, smatralo se da bi njihovo usklađivanje s pravilima o pristupačnosti predstavljalo nerazmjerno opterećenje.

Neki videozapisi nemaju titlova ili su im titlovi ugrađeni i ne mogu se deaktivirati, a ponekad titlovi nisu na jeziku videozapisa.

Međutim, svi videozapisi koji su bili predmet revizije na kojoj se temelji ova izjava imaju doslovni transkript, a EGSO radi na tome da osigura doslovni transkript u strukturiranom tekstu barem za one objavljene videozapise koji sadrže informacije.

### Službeni dokumenti

EGSO redovno proizvodi velik broj službenih dokumenata. Svi dokumenti koji su trenutačno objavljeni ne neki su način neusklađeni (ali ta neusklađenost ne sprečava potpuno uvid u informacije).

To se naročito odnosi na dokumente dostupne u rubrici „[Naše aktivnosti](https://www.eesc.europa.eu/fr/our-work)” („Mišljenja”, „Informativna izvješća” itd.), ali i u drugim rubrikama (npr. vijesti).

S obzirom na velik broj već objavljenih dokumenata, smatralo se da bi njihovo usklađivanje s pravilima o pristupačnosti predstavljalo nerazmjerno opterećenje. Međutim, EGSO radi na uvođenju pristupačnog modela koji bi trebao omogućiti pristupačnosti budućih publikacija.

Neki dokumenti u PDF-u (posebno oni objavljeni u rubrici „O nama”) nisu pristupačni. Riječ je o publikacijama koje su se u trenutku revizije smatrale arhivima pa su zbog toga izuzete.

## Pravo na kompenzaciju

***Korisnik koji naiđe na poteškoće u pristupanju jednom od tih dokumenata ili videozapisa može se obratiti referentu za pristupačnost EGSO-a kako bi mu potonji što prije osigurao pristupačnu verziju željenog dokumenta.***

# Priprema ove Izjave o pristupačnosti

Ova je izjava pripremljena 27. rujna 2019.

Vanjsko poduzeće provelo je reviziju 30 pojedinačnih stranica provjeravajući usklađenost sa svim kriterijima razine A i AA norme WCAG 2.0.

## Pojedinačne stranice na kojima je provedena provjera sukladnosti

Revizija je provedena na uzorku od 30 reprezentativnih stranica. Provjerene su samo stranice na engleskom iako su pogreške ispravljane i u drugim jezičnim verzijama i na mnogim pojedinačnim stranicama koje nisu bile dio uzorka.

1. [Naslovnica](https://www.eesc.europa.eu/en)
2. Izbornik za navigaciju
3. [O nama](https://www.eesc.europa.eu/en/about)
4. [Predsjednik EGSO-a](https://www.eesc.europa.eu/en/about/political-organisation/eesc-president)
5. [Organigram](https://www.eesc.europa.eu/en/about/administrative-organisation/organisation-chart-administrative)
6. [Mišljenja (s filtrima)](https://www.eesc.europa.eu/en/our-work/opinions-information-reports/opinions)
7. [Mišljenje](https://www.eesc.europa.eu/en/our-work/opinions-information-reports/opinions/eu-action-plan-2017-2019-tackling-gender-pay-gap)
8. [Publikacije (uključujući napredno pretraživanje)](https://www.eesc.europa.eu/en/our-work/publications-other-work/publications)
9. [Politike](https://www.eesc.europa.eu/en/policies/policy-areas/external-relations)
10. [Rezultati pretraživanja](https://www.eesc.europa.eu/en/search/node/Agriculture)
11. [Događanja](https://www.eesc.europa.eu/en/agenda/our-events/events)
12. [Program – Dan europske građanske inicijative 2018.](https://www.eesc.europa.eu/en/agenda/our-events/events/eci-day-2018-working-together/programme)
13. [Priopćenje za medije](https://www.eesc.europa.eu/en/news-media/press-releases/securing-social-triple-rating-eu-requires-political-engagement-and-proper-funding)
14. [EGSO info srpanj 2018.](https://www.eesc.europa.eu/en/news-media/eesc-info/092018)
15. [EGSO u društvenim medijima](https://www.eesc.europa.eu/en/news-media/eesc-social-media)
16. [Medijateka](https://www.eesc.europa.eu/avdb)
17. [Galerija fotografija](https://www.eesc.europa.eu/en/avdb/galleries/civil-society-days-2018)
18. [Videozapis o Danima civilnog društva 2018.](https://www.eesc.europa.eu/en/avdb/video/civil-society-days-2018)
19. [Kontaktirajte ured za medije](https://www.eesc.europa.eu/en/news-media/contact-press-office)
20. [Prezentacija – Skupina radnika](https://www.eesc.europa.eu/en/members-groups/groups/workers-group)
21. [Organizacija – Skupina radnika](https://www.eesc.europa.eu/en/members-groups/groups/workers-group/organisation)
22. [Popis partnerskih organizacija](https://www.eesc.europa.eu/en/members-groups/groups/workers-group/partner-organisations)
23. [Gdje se nalazimo](https://www.eesc.europa.eu/en/contact/how-get-eesc)
24. [Pregled *web*-mjesta](https://www.eesc.europa.eu/en/sitemap)
25. [Radna mjesta](https://www.eesc.europa.eu/en/work-with-us/jobs)
26. [CESlink](https://www.eesc.europa.eu/ceslink/en)
27. [Govornici](https://www.eesc.europa.eu/en/speakers/speaker-biographies)
28. [Postupak korak po korak](https://www.eesc.europa.eu/en/work-with-us/partnership/step-step-procedure)
29. [Predsjednik EGSO-a – Suradnici](https://www.eesc.europa.eu/en/about/political-organisation/eesc-president/team)
30. [Videozapis predsjednika (s ugrađenim titlovima)](https://www.eesc.europa.eu/en/news-media/videos/leuropaebella-luca-jahier-conversation-innovative-minds-europe)

## Tehničke informacije o izradi *web*-mjesta i o testiranju radi provjere pristupačnosti

### Tehnologije koje se upotrebljavaju za izradu *web*-mjesta

* HTML5
* CSS
* JavaScript

### Korisnički agenti i pomoćne tehnologije koje se upotrebljavaju za provjeru pristupačnosti sadržaja

Reprodukcijski testovi za bogate komponente provedeni su na sljedećim kombinacijama:

* Firefox 69.1 / NVDA 2019
* Internet Explorer 11 i JAWS 2018.

# Povratne informacije i podaci za kontakt

U cilju poboljšanja pristupačnosti sadržaja možete nas putem dolje navedene adrese obavijestiti o poteškoćama s kojima se susrećete ili kako biste zatražili pristup određenoj informaciji ili dokumentu koji su vam nepristupačni. Odgovorit ćemo vam što je prije moguće.

webeesc@eesc.europa.eu

# Postupak koji omogućuje da se osigura poštovanje odredbi

Ako primijetite da postoji problem u pogledu pristupačnosti koji vas sprečava u pristupanju sadržaju ili funkcionalnosti *web*-mjesta, obavijestite nas o tome i od nas ne dobijete zadovoljavajući odgovor u primjerenom roku, imate pravo na pritužbu [Europskom ombudsmanu](https://www.ombudsman.europa.eu/fr/make-a-complaint).

* [Podnošenje internetske pritužbe na *web*-mjestu Europskog ombudsmana](https://www.ombudsman.europa.eu/fr/make-a-complaint).
* [Slanje ispunjenog obrasca poštom](https://www.ombudsman.europa.eu/fr/make-a-complaint):

Europski ombudsman

1 avenue du Président Robert Schuman

CS 30403

F-67001 Strasbourg Cedex

Jean-Pierre Villain, Direktor, Access42